Damir Hadžić

Damir Hadžić je bosanskohercegovački političar rođen u Sarajevu 3. januara 1976.godine, gdje je završio osnovnu školu Skender Kulenović i gimnaziju Dobrinja 1995. godine.Damir Hadžić - biografija, Centar za istraživačko novinarstvo.

Nakon završene srednje škole upisuje Fakultet političkih nauka (odsjek žurnalistika) na Sarajevskom univerzitetu, gdje je diplomirao 1999. godine. Trenutno pohađa Postdiplomski studij na Fakultetu političkih nauka u Sarajevu - odsjek Politologija - Međunarodni odnosi i diplomatija.

Karijera
Član je Socijaldemokratske partije  BiH (SDP BiH) od 1996. godine, a od 1998. do 2000. godine istovremeno obavlja funkcije generalnog sekretara Foruma mladih SDP BiH i zastupnika u Skupštini Kantona Sarajevo. Tokom 2000. godine po prvi put biva izabran za člana Glavnog odbora SDP BiH, dok 2003. godine postaje član Predsjedništva ove političke partije.

Tokom 2005. godine biva izabran za predsjednika Kantonalnog odbora SDP BiH, gdje ostaje sve do 2009. godine. Iste godine postaje potpredsjednik SDP-a BiH, mjesto na kojem se zadržao do 2014. godine. Trenutno je član Glavnog odbora SDP BiH.Biografija , Ministarstvo komunikacija i prometa BiH.

Na izborima 1998. godine je kao kandidat SDP BiH izabran za zastupnika u Skupštini Kantona Sarajevo. Na lokalnim izborima 18. maja 2000. godine postaje načelnik Općine Novi Grad Sarajevo, čime postaje najmlađi načelnik neke općine u historiji BiH sa 24 godine života. Sa osvojenih 3.380 glasova, biva izabran u Općinsko vijeće Novi Grad - Sarajevo, koje ga potom postavlja za načelnika ove općine. Nakon toga je na ovu funkciju biran još dva puta. Na izborima 2004. godine izabran je sa 10.355 glasova, dok su mu četiri godine kasnije povjerenje ukazala 19.002 glasača.

Na Općim izborima 2010. godine postaje zastupnik u Parlamentu Federacije BiH, a početkom 2012. godine biva imenovan za ministra prometa i komunikacija u Vijeću ministara BiH.
Osim ovoga, 2001. godine je bio član Komisije za Arbitražu nad Dobrinjom I i IV, 2004. godine je bio član Komisije za reformu policije, a 2009. godine je bio predsjednik Nadzornog odbora Saveza općina i gradova FBiH.

Na oktobarskim izborima 2014. godine bio je kandidat za Predstavnički dom Parlamentarne skupštine BiH, ali nije osvojio mandat.

Rat u BiH
Rat je proveo Sarajevu, a sa 16 godina se priključuje Armiji Republike Bosne i Hercegovine, Dobrinjskoj brigadi, čiji je pripadnik bio sve do završetka ratnih dejstava 1995. godine.

Reference

Vanjski linkovi
CIN.BA

Kategorija:Bosanskohercegovački političari
Kategorija:Biografije, Sarajevo
Kategorija:Rođeni 1976.
Kategorija:Bosanskohercegovački ministri
Kategorija:Bosanskohercegovački ministri prometa i komunikacija
Kategorija:Političari Socijaldemokratske partije Bosne i Hercegovine
Kategorija:Političari Federacije Bosne i Hercegovine
Kategorija:Živi ljudi